《郊庙歌辞。晋昭德成功舞歌。昭德舞歌二首》
唐代·佚名

圣代修文德，明庭举旧章。两阶陈羽籥，万舞合宫商。

剑佩森鸳鹭，箫韶下凤凰。我朝青史上，千古有辉光。

淮海干戈戢，朝廷礼乐施。白驹皆就絷，丹凤复来仪。

德备三苗格，风行万国随。小臣同百兽，率舞贺昌期。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。